**KVIEČIAME PRIE KONSULTACINĖS POLIKLINIKOS SKYRIAUS KOMANDOS PRISIJUNGTI**

**GYDYTOJĄ DERMATOVENEROLOGĄ**

**Konkursą organizuojanti įstaiga**: Biudžetinė įstaiga Nacionalinis vėžio institutas, įstaigos kodas 111959420, adresas Santariškių g. 1, Vilnius.

**Pareigos**: Konsultacinės poliklinikos skyriaus gydytojas dermatovenerologas (darbo laiko norma 37 val. per savaitę, t. y. **0,5 et**.).

**Pareiginės algos koeficientas** nuo **5,02 iki 6,4** (**888,54-1132,80** Eur neatskaičius mokesčių (**už 0,5 et**.), kuris priklauso nuo darbo stažo ir išsilavinimo). Taip pat priėmimo į darbą metu darbuotojui nustatoma ne didesnė kaip **20 procentų** jo pareiginės algos kintamoji dalis iki darbuotojo kasmetinės veiklos vertinimo.

**Siūlomo darbo pradžia:**  susitariama pokalbio metu.

**Profesinio darbo patirtis:** ne mažesnė nei 2 metai (privalumas – patirtis onkologijos srityje).

Dėl išsamesnės informacijos apie darbo pasiūlymą gali kreiptis į Konsultacinės poliklinikos skyriaus vedėją **Arūną Kulboką,  tel. (8-5) 2786710, el.p.** **arunas.kulboka@nvi.lt****.**

Gyvenimo aprašymus prašome siųsti Personalo ir teisės skyriaus vedėjai **Jurgitai Stirblienei el.p.** **jurgita.stirbliene@nvi.lt****, tel. (8-5)2786705.**

**NACIONALINIS VĖŽIO INSTITUTAS**

**KONSULTACINĖS POLIKLINIKOS SKYRIAUS**

**GYDYTOJO (-OS) DERMATOVENEROLOGO (-ĖS)**

**PAREIGINIAI NUOSTATAI**

# I SKYRIUS

# BENDRIEJI REIKALAVIMAI

1. Gydytojo dermatovenerologo pareigybė priskiriama specialistų pareigybių grupei.
2. Pareigybės lygis – A1.
3. Nacionalinio vėžio instituto (toliau-NVI) Konsultacinės poliklinikos skyriaus gydytojas dermatovenerologas tiesiogiai pavaldus Konsultacinės polklinikos skyriaus vedėjui.
4. Gydytojas dermatovenerologas savo veikloje vadovaujasi Lietuvos Respublikos įstatymais ir kitais norminiais teisės aktais, NVI direktoriaus įsakymais, įstaigos įstatais, Konsultacinės poliklinikos skyriaus nuostatais, NVI vidaus darbo tvarkos taisyklėmis, saugos darbe taisyklėmis, medicinos, higienos normomis, darbuotojų saugos ir sveikatos instrukcijomis, kokybės vadybos sistemos dokumentais ir šiais pareiginiais nuostatais.

**II SKYRIUS**

**REIKALAVIMAI ŠIAS PAREIGAS EINANČIAM DARBUOTOJUI**

1. Darbuotojas, einantis šias pareigas, turi atitikti šiuos specialiuosius reikalavimus:
	1. turėti aukštąjį medicininį išsilavinimą, medicinos praktikos licenciją gydytojo dermatovenerologo profesinei kvalifikacijai;
2. Gydytojas dermatovenerologas turi:
	1. mokėti dirbti kompiuterinėmis programomis: *MS Word*, *MS Excel*, *Internet Explorer* , vidine NVI elektronine ligos istorija ir *e-sveikata*  bei pacientų registracijos portalais;
	2. išmanyti asmens sveikatos priežiūros paslaugas reglamentuojančius Lietuvos Respublikos įstatymus ir kitus teisės aktus;
	3. mokėti užtikrinti pacientų ir kitų asmenų saugumą, teikiant asmens sveikatos priežiūros paslaugas;
	4. žinoti apie odos, odos darinių, šalia odos esančios gleivinės ligų rizikos veiksnius, priežastis, patogenezę, klinikinius požymius, diagnostikos ir gydymo metodus, profilaktiką bei reabilitacijos principus;
	5. išmanyti medicinos etikos pagrindus;
	6. mokėti diagnozuoti ir odos, odos darinių, šalia odos esančios gleivinės ligas, vadovaujantis galiojančia gydytojo dermatovenerologo medicinos norma;
	7. žinoti saugos darbe, priešgaisrinės saugos reikalavimus;
	8. turėti bendravimo su žmonėmis gebėjimų, būti iniciatyvus, atsakingas ir veiklus;
	9. gebėti planuoti savo veiklą, savarankiškai pasirinkti darbo metodus ir problemų sprendimo būdus;
	10. žinoti asmens sveikatos priežiūros ir socialinės pagalbos organizavimo pagrindus;

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Šias pareigas einantis darbuotojas vykdo šias funkcijas:
	1. užtikrindamas teikiamų asmens sveikatos priežiūros paslaugų kokybę vadovaujasi Lietuvos medicinos normomis MN 59 „Gydytojas dermatovenerologas: teisės, pareigos, kompetencija, atsakomybė“ bei jos pakeitimais;
	2. organizuoja, skiria ir kontroliuoja paciento gydymo eigą;
	3. įvertina dermatovenerologijos praktikoje naudojamų tyrimų rezultatus;
	4. išduota laikino nedarbingumo pažymėjimus, siunčia pacientus darbingumo ekspertizei į Gydytojų konsultacinę komisiją (GKK) ir Neįgalumo ir darbingumo nustatymo tarnybą;
	5. vadovaujantis NVI direktoriaus patvirtintu Multidisciplininių ir tarpdisciplininių susirinkimų tvarkos aprašu, dalyvauja šių susirinkimų darbe vykdo visas su šiuo aprašu susijusias pareigas;
	6. tiriant ir atliekant gydomąją procedūrą, įvykus komplikacijai, skubiai praneša pacientą gydančiam gydytojui, padeda suteikti būtiną skubią medicinos pagalbą;
	7. kokybiškai pildo medicininę dokumentaciją vadovaujantis Lietuvos Respublikos bei NVI direktoriaus patvirtintais teisės aktais;
	8. laikosi darbo režimo ir darbo drausmės;
	9. esant reikalui, pacientą nukreipia gydymui į stacionarą;
	10. taiko tik įteisintus Lietuvos Respublikoje tyrimo, diagnostikos ir gydymo metodus;
	11. naudoja medicinos prietaisų saugos techninio reglamento reikalavimus atitinkančius medicinos prietaisus, kurie instaliuojami, naudojami ir prižiūrimi vadovaujantis „Medicinos prietaisų instaliavimo, naudojimo ir priežiūros tvarkos“ aprašu;
	12. vadovaudamasis galiojančiais teisės aktais, pacientą ir/ar pacientą atsiuntusį gydytoją raštu informuoja apie konsultacijos rezultatus, tyrimo duomenis, rekomendacijas;
	13. bendradarbiauja su kitais asmens sveikatos priežiūros specialistais;
	14. nepriskirtais gydytojo dermatovenerologo kompetencijai atvejais laiku siunčia pacientą konsultuotis ir gydytis pas atitinkamos srities specialistą;
	15. paaiškina gydytojo dermatovenerologo praktikos aplinkybes Sveikatos apsaugos ministerijos, teisėsaugos institucijų prašymu;
	16. dalyvauja pacientų, sergančių piktybiniais navikais, sveikatos būklės ilgalaikio stebėjimo vykdyme NVI;
	17. dalyvauja pedagoginiame darbe;
	18. teikia būtinąją medicinos pagalbą;
	19. teikia siūlymus įstaigos administracijai, kaip geriau tirti ir gydyti pacientus;
	20. periodiškai tikrinasi sveikatą;
	21. laikosi medicinos praktikos licencijavimo, gydytojo profesinės etikos principų, gerbia pacientų teises ir jų nepažeidžia;
	22. teisės aktų nustatyta tvarka praneša NVI administracijai, teisėsaugos bei kitoms įgaliotoms valstybės institucijoms apie sužalotus pacientus, kuriems žala galėjo būti padaryta nusikalstama veika;
	23. nedelsiant susipažįsta pasirašytinai su NVI galiojančiais vidaus dokumentais;
	24. atlikdamas savo pareigybines funkcijas, laikosi Lietuvos Respublikos sveikatos sistemą reglamentuojančių įstatymų ir kitų teisės aktų;
	25. vykdo Konsultacinės poliklinikos skyriaus vedėjo kitus nenuolatinio pobūdžio žodinius pavedimus;

**IV SKYRIUS**

**ŠIAS PAREIGAS EINANČIO DARBUOTOJO TEISĖS**

1. Gauti darbui būtiną informaciją ir būtinas priemones Lietuvos Respublikos teisės aktų nustatyta tvarka.
2. Tęsti studijas, tobulinti profesinę kvalifikaciją Lietuvos Respublikos teisės aktų nustatyta tvarka.
3. Turėti spaudą, išduotą Lietuvos Respublikos sveikatos apsaugos ministro nustatyta

tvarka.

1. Konsultuoti pacientus Lietuvos Respublikos teisės aktų nustatyta tvarka.
2. Nustatyti žmogaus mirties faktą Lietuvos Respublikos teisės aktų nustatyta tvarka.
3. Dalyvauti mokslinėje tiriamojoje ir pedagoginėje veikloje.
4. Teikti pasiūlymus, kaip gerinti darbo sąlygas kokybei užtikrinti.
5. Turi ir kitų Lietuvos Respublikos teisės aktuose nustatytų teisių.

**V SKYRIUS**

**ATSAKOMYBĖ**

1. Gydytojas dermatovenerologas atsako už pacientų gydymo, ištyrimo organizavimą, tyrimų rezultatų vertinimą bei dokumentavimą;
2. Atsako už darbo metu patikėtas priemones bei kitas vertybes, jų racionalų ir saugų panaudojimą.
3. Savo funkcijas vykdo užtikrindama savo veiksmų atitiktį asmens duomenų tvarkymo principams.
4. Gydytojas dermatovenerologas už padarytas klaidas, aplaidumą, netinkamą jam priskirtų funkcijų vykdymą ar bioetikos reikalavimų pažeidimą, taip pat už pareigų viršijimą atsako Lietuvos Respublikos teisės aktų nustatyta tvarka.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**